Njoftim për prindërit rreth Procedurave të Masave Mbrojtëse

##

Të dashur prindër,

Ju e merrni këtë njoftim rreth Procedurave të Masave Mbrojtëse (Njoftimi) sepse djali ose vajza juaj (studenti) është referuar për një vlerësim ose aktualisht po merr shërbime të arsimit special. Në rast se studenti kualifikohet për arsim special, drejtoria arsimore duhet të ofroj arsim publik përkatës që shpesh referohet me akronimin FAPE. Për të ofruar FAPE, Drejtoria Arsimore duhet të punoj së bashku me ju në partneritet. Ju do të jeni anëtar i ekipit IEP që do të marrë në shqyrtim nevojat unike të studentit dhe do të zhvilloj një program mësimor të individualizuar ose [IEP](#_Individualized_Education_Program), për fëmijën tuaj.[[1]](#footnote-1) IEP duhet të japë udhëzime që i përshtaten nevojave unike të studentit dhe të përfshij shërbime të mjaftueshme mbështetëse për t'i mundësuar studentit të bëjë përparim të dukshëm në mësime dhe ta ndihmojë studentin në marrjen e njohurive dhe aftësive, përfshi edhe ato të nevojshme për zhvillimin shoqëror dhe emocional, sipas pritshmërive të përshtatshme të zhvillimit kronologjik. Çdo shërbim i identifikuar në fushën e arsimit special për studentin duhet të ofrohet pa pagesë dhe mbulohet nga shpenzimet publike. Të gjithë studentët në sistemin arsimore publik të Kommonëealth, përfshi edhe studentët me aftësi të kufizuara kanë të drejtë të shkollohen sipas standardeve akademike të programit mësimor të Massachusetts. Në shtetin e Massachusetts, studentët, banorë të shtetit, me aftësi të kufizuara, që ndjekin shkollat private me shpenzime private por kërkojnë shërbime publike të arsimit special, kanë të drejtë për FAPE individuale.

Ligjet [e Shtetit dhe federale](#_Laws_and_Regulations) përmbajnë rregulla që duhet të ndiqen nga drejtoritë arsimore kur marrin vendimin nëse një student kualifikohet për arsim special dhe në rast se po, çfarë shërbimesh do ti ofrohen studentit. Këto ligje pasqyrojnë procedura të detajuara për tu siguruar që studenti merr FAPE gjatë të gjithë kohës që ai ose ajo kualifikohen për arsim special. Arsimi special është shumë i ndërlikuar dhe një fushë e rregulluar në ligjin për arsimin. Hollësitë në ligj kanë për qëllim të mbrojnë studentin dhe të garantojnë që ai ose ajo do të marrë shërbimet e duhura mësimore. Ju mund të kërkoni ndihmë shtesë për të kuptuar si duhet procesin e arsimit special nga zyra përkatëse e shkollës, Departamenti i Massachusetts për Arsimin Fillor dhe Tetëvjeçar (DESE), organizatat e prindërve me fëmijë me aftësi të kufizuara dhe organizatat private të arsimit special. Informacioni nga këto burime do t'ju ndihmoj të punoni në partneritet me drejtorinë arsimore për t'u siguruar që studenti juaj të marrë shërbimet e përshtatshme për shkollim. DESE boton informacion të gjerë për prindërit dhe Drejtoritë rajonale Arsimore në ueb sitet e saj në internet. Në fund të njoftimit përfshihet një  [Tabelë e uebsiteve të DESE](#_9.3__) .

Ky njoftim ju jep informacion të rëndësishëm lidhur me të drejtat tuaja në planifikimin e arsimit special për studentin. Procedurat e masave mbrojtëse janë rregulla specifike që garantojnë që të jeni i informuar rreth propozimeve se çfarë do të bëj Drejtoria Rajonale Arsimore (merrni njoftim), dhe bini dakord me planin e Drejtorisë Arsimore (jepni pëlqimin si prind") dhe keni një gamë mundësish për të zgjidhur mosmarrëveshjet me Drejtorinë arsimore (“procesi i rregullt ligjor”). Procedurat e masave mbrojtëse të shprehura në ligj japin edhe mbrojtje shtesë që parashtrohet në këtë dokument.

Shpresojmë se ky njoftim do t’ju ndihmojë të luani një rol aktiv në shkollimin e studentit.

Dokumenti, Njoftimi për Prindin rreth Masave procedurale të mbrojtjes ju përgjigjet pyetjeve të mëposhtme:

|  |  |  |
| --- | --- | --- |
| 1. [Çfarë është “ Njoftimi paraprak” dhe kur e merrni atë?](#_When_Do_You)
 | . . . . . . . . . . . . . . . . . . . . . . . . . . .  | faqe 2 |
| 1. [Çfarë është “ pëlqimi nga prindi” dhe kur Drejtoria Arsimore duhet të kërkoj pëlqimin tuaj?](#_What_Is_Parental) . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .
 | . . . . . .  | Faqe 3 |
| 1. [A është e detyruar Drejtoria Arsimore të bëj një vlerësim me kërkesë të prindit?](#_3.__) . . . . . . . . . . . . . . . . . . . . . . . . . . . . . . . .
 | . . . . . . . . . . . . . . . . . . .  | Faqe 5 |
| 1. [Çfarë është një “ vlerësim i pavarur arsimor?”](#_What_is_an) . . . . .
 | . . . . . . . . . . . . . . . . . . . . . . . . . . . . . . . .  | Faqe 5 |
| 1. [Kur mund ti shikoni rekordet rreth studentit tuaj?](#_When_Can_You) . .
 | . . . . . . . . . . . . . . . . . . . . . . . . . . . . . . . .  | Faqe 6 |
| 1. [Si mund të zgjidhen mosmarrëveshjet midis prindërve dhe shkollës?](#_How_Can_Parents) . . . . . . . . . . . . . . . . .
 | . . . . . . . . . . . . . . . . . . . . . . . . . . . . . . . . . .  | Faqe 7 |
| 1. [Cilat janë përgjegjësitë tuaja në rast se ju e regjistroni studentin në një shkollë private?](#_Who_Can_See) . . . . . . . . . . . . . . . . . . . . . . . . . . . . . . . . . . . . . . . . . . . . . . .
 | . . . . . . . . . . . . .  | Faqe 11 |
| 1. [Çfarë hapash merren për të planifikuar largimin e studentit nga shkolla?](#_7.__What) . . . . . . . . . . . . . . . . . . . . . . . . . . . . . . . . . . . . . . . . . . . . . . .
 | . . . . . . . . . . . . . . . . . .  | Faqe 12 |
| 1. [Si mundet shkolla të disiplinoj një student me aftësi të kufizuar?](#_How_May_a)  . . . . . . . . . . . . . . . . . . . . . . . . . . . . .
 | . . . . . . . . . . . . . . . . . . . . . . . . . . . . . | Faqe 12 |
| 1. [Ku mund të gjenden rregulloret dhe ligjet dhe informacion tjetër i dobishëm?](#_10.__)
 | . . . . . . . . . . . . .  | Faqe 14 |

Këtë njoftim do ta merrni të paktën një herë në vit në rast se studenti kualifikohet për arsim special. Mund të kërkoni një kopje nga Drejtoria Arsimore në çdo kohë ose nga DESE. Ky dokument gjendet në uebin e DESE në <http://www.doe.mass.edu/sped/prb>.

## **1. Çfarë është një Njoftim Paraprake dhe kur e merrni atë? 34 CFR §300.503**

Drejtoria Arsimore duhet t’ju njoftoj me shkrim kur propozon ose refuzon të ndërmarrë hapa për të identifikuar studentin, për të vlerësuar studentin, për të ofruar shërbime speciale për studentin ose ndryshuar programin mësimor të studentit. Rregullat federale kërkojnë “ një njoftim me shkrim paraprak”. Njoftimi me shkrim duhet të:

* Përshkruaj ***çfarë*** propozon ose refuzon të bëj Drejtoria Arsimore;
* Shpjegoj se ***përse***  Drejtoria Arsimore propozon ose refuzon të ndërmarrë veprim;
* Përshkruaj se si Drejtoria Arsimore vendosi të propozoj ose refuzoj të ndërmarrë veprim, përfshi edhe t’ju tregoj rreth secilës procedurë vlerësimi, të dhënash ose raporti që drejtoria arsimore ka përdorur në marrjen e këtij vendimi; dhe
* Përshkruaj të gjitha opsionet që Ekipi (IEP) i programit të individualizuar mësimor për studentin ka marrë në konsideratë dhe arsyet se përse këto opsione janë kundërshtuar.

Drejtoritë Arsimore duhet ta japin këtë informacion duke përdorur formularët e miratuar nga DESE dhe që gjenden në uebin e DESE ose duke përdorur formularët e tyre që përmbajnë të njëjtin informacion.

Ju do të njoftoheni paraprakisht me shkrim kur Drejtoria Arsimore propozon për të kryer një vlerësim fillestar ose rivlerësim, propozon një IEP të re ose të ndryshuar, propozon ndryshim vendi, përfshi edhe ndryshimin e vendit për arsye të masave disiplinore ose propozon të përfundoj shërbimin *e arsimit special.*

Ju do të njoftoheni edhe nëse Drejtoria Arsimore arrin në përfundimin se studenti nuk kualifikohet për shërbime të arsimit special ose refuzon një kërkesë që keni bërë ju lidhur me vlerësimin ose futjen e studentit në arsimin special. Njoftimet nga Drejtoria Arsimore duhet të jenë në gjuhën tuaj amtare ose në çdo formë komunikimi që ju përdornin me përjashtim të rasteve kur kjo nuk është theksuar qartë. Në rast se gjuha juaj amtare ose forma e komunikimit nuk është një gjuhë e shkruar, Drejtoria Arsimore duhet të siguroj që njoftimi i saj t’ju përkthehet gojarisht ose të përdor forma të tjera (p.sh. Gjuha e shenjave) në mënyrë që ju të kuptoni përmbajtjen e njoftimit.

Drejtoria Arsimore duhet t’ju njoftoj me shkrim dhe të kërkoj pëlqimin tuaj- ose leje me shkrim – përpara se Drejtoria Arsimore të kërkoj të përdor mbulimin shëndetësor publik (MassHealth ose Medicaid), për të paguar për shërbimet e arsimit special për herë të parë.

Kur t'ju dërgohet njoftimi paraprak me shkrim, do t'ju dërgohet gjithashtu edhe një kopje e Njoftimit për Procedurat e Masave Mbrojtëse, ose nëse e keni marrë këtë Njoftim gjatë vitit shkollor aktual, do t'ju tregohet se si mund të merrni një kopje tjetër. Do të informoheni gjithashtu se kë duhet të kontaktoni për t’ju ndihmuar të kuptoni ligjet federale dhe shtetërore të arsimit special.

## **2. Çfarë është pëlqimi i prindit?** **34 CFR §300.9 dhe 603 CMR 28.07 (1)**

Drejtoria Arsimore mund të mos zhvilloj një test special ose ofroj shërbim special në rast se ju nuk keni rënë dakord dhe nuk keni dhënë pëlqimin “prindëror” me shkrim. Drejtoria Arsimore do t’ju kontaktoj dhe shpjegoj qartë se çfarë propozon të bëjë me studentin. Drejtoria Arsimore do t’ju kërkoj më pas të nënshkruani formularin e pëlqimit për të treguar se ju bini dakord me propozimin e shkollës. Kjo është “ dhënia e pëlqimit prindëror”.

Ju e jepni pëlqimin me dëshirën tuaj. Ju mund ta tërhiqni ose anuloni këtë pëlqim në çdo moment. Në rast se doni ta anuloni duhet ta bëni këtë me shkrim. Tërheqja e pëlqimit do të ketë efekt vetëm për veprimet në të ardhmen që do të marrë Drejtoria Arsimore por jo për ato veprime që kanë ndodhur. Drejtoria Arsimore nuk e përdor refuzimin tuaj ndaj një shërbimi ose veprimtarie si një arsye për t’ju mohuar juve ose studentit shërbime, përfitime ose veprimtari të tjera.

Nuk kërkohet pëlqimi juaj përpara se Drejtoria Arsimore të rishikojë të dhënat ekzistuese si pjesë e vlerësimit ose rivlerësimit të studentit tuaj, ta marrë në provim ose vlerësoj studentin, që i nënshtrohen të gjithë studentët e tjerë pa pëlqim, siç janë MCAS ose testet në klasë që janë pjesë e programit të përgjithshëm mësimor, ose të ndajë informacione me zyrtarë federalë ose shtetërorë të arsimit.

## **2.1 Kur Drejtoria Arsimore kërkon pëlqimin tuaj?** **34 CFR §§ 300.300, 300.154 dhe 603 CMR 28.07(1)**

Drejtoria Arsimore do të kërkoj pëlqimin e prindit në rrethanat e mëposhtme:

**Për të autorizuar vlerësimin fillestar për të përcaktuar nëse studenti kualifikohet për arsim special.**

Drejtoria Arsimore nuk mund të bëjë një vlerësim fillestar të studentit tuaj për të përcaktuar nëse studenti kualifikohet për arsim special dhe / ose shërbime të tjera pa marrë më parë pëlqimin tuaj. Në rast se studenti është referuar për vlerësim, Drejtoria Arsimore duhet të kërkoj pëlqimin tuaj për të bërë vlerësimin brenda pesë ditë mësimi.

**Për të miratuar shërbime fillestare.**

Nëse, pasi është kryer vlerësimi fillestar, Ekipi i Programit të Individualizuar Arsimor(IEP) ka vendosur që studenti kualifikohet për arsim special, ekipi IEP do të propozoj shërbime të arsimit special dhe shërbime të tjera dhe shkollën për fëmijën tuaj. Ju jeni anëtar i ekipit IEP dhe duhet të jepni miratimin tuaj përpara se Drejtoria Arsimore të ofroj arsim special dhe shërbime përkatëse për studentin për herë të parë. Në rast se nuk jepni pëlqimin, Drejtoria Arsimore nuk mund të ofroj arsim special dhe shërbime përkatëse për studentin. Ju mund të pranoni ose të kundërshtoni të gjithë propozimin ose pjesë të tij. IEP ose çdo pjesë që ju pranoni do të filloj menjëherë sapo të jepni miratimin.

**Të bëj ndryshime në shërbime, vendosje ose rivlerësim.**

Kur keni rënë dakord për një IEP për studentin, Drejtoria Arsimore duhet të marrë pëlqimin tuaj përpara se të ndryshoj shërbimet ose vendosjen e studentit ose kryerjen e një rivlerësimi.[[2]](#footnote-2) Në rast se refuzoni të jepni pëlqimin, mund të diskutoni aktivisht me Drejtorinë për të zgjidhur mosmarrëveshjet tuaja. Në rast se në të kaluarën keni dhënë pëlqimin për shërbime por doni ta anuloni ose tërhiqni studentin nga këto shërbimet, duhet ta bëni këtë kërkesë me shkrim. Drejtoria Arsimore mund të mos kërkoj në Byronë e Apelit të Arsimit special (BSEA) seancë dëgjimi për të pasur autoritetin për të ofruar shërbime speciale ose për të rivlerësuar studentin pa pëlqimin tuaj.

**Të ketë akses për herë të parë n**ë **mbulimin publik shëndetësor (MassHealth or Medicaid)**

Drejtoria Arsimore mund të përdorë mbulimin shëndetësor publik (MassHealth ose Medicaid) për të paguar disa shërbime speciale mësimi të përfshira në IEP e studentit për ata studentë që mbulohen nga sigurimi shëndetësor publik. Përpara se Drejtoria Arsimore të mund të përdor MassHealth për herë të parë, ajo duhet t'ju njoftojë me shkrim se do të kërkojë këtë kompensim dhe të marrë pëlqimin tuaj vullnetar me shkrim për të. Njoftimi do t'ju tregojë se shërbimet arsimore speciale ofrohen gjithmonë pa kosto për ju ose familjen tuaj; do të bëjë të qartë se pëlqimi juaj nuk do të ndryshoj ndonjë nga përfitimet ose pranueshmërinë për fëmijë tuaj nga MassHealth; do të përshkruaj se çfarë informacioni në lidhje me studentin do të ndahen për të përdorur MassHealth; do t’ju kujtoj se mund ta tërhiqet pëlqimin në çdo kohë; dhe do t’ju sqaroj se nuk do të ketë ndryshime në shërbimet ose programin arsimore special për studentit tuaj nëse tërhiqeni ose nuk jepni pëlqimin Nëse zhvendoseni ose studenti juaj regjistrohet në një rreth tjetër, atëherë Drejtoria e re arsimore do t'ju kërkojë të jepni përsëri pëlqim.

Kur përjashtohen anëtarë të IEP nga marrja pjesë në mbledhjen e Ekipit

Anëtarët e Ekipit të IEP mund të mos marrin pjesë në një takim të Ekipit nëse ju bini dakord me shkrim përpara takimi.Në rast se Ekipi do të diskutoj një fushë për të cilën është i specializuar anëtari i ekipit që nuk është i pranishëm, ky anëtar jep mendimin e tij ose të saj me shkrim përpara mbledhjes së Ekipit. Në rast se ju nuk bini dakord me mos praninë e anëtarit përkatës, atëherë ai ose ajo do të marr pjesë në mbledhjen e Ekipit.

## **2.2 Kur kërkohet pëlqimi i studentit?** **34 CFR §300.520 dhe 603 CMR 28.07 (5)**

Sipas ligjit të Massachusetts. kur studenti ka mbushur moshën tetëmbëdhjetë vjet. **Kur studenti ka mbushur 18** vjet, të gjitha të drejtat e vendim marrjes që ju keni si prind i kalojnë studentit, me përjashtim të rasteve kur gjykata ka caktuar një kujdestar ligjor për studentin ose kur studenti njofton me shkrim se ai ose ajo dëshiron që të ndaj marrjen e vendimeve me ju ose dëshiron që ju të vazhdoni të keni autoritetin për marrjen e vendimeve për programin e saj ose të tij mësimor. Drejtoria arsimore duhet të diskutoj me ju dhe studentin ndikimet e kalimit të drejtave të paktën një vit përpara se studenti të mbushë tetëmbëdhjetë vjet. Si prind i një studenti me aftësi të kufizuar, ju do të vazhdoni të merrni të gjitha njoftimet e nevojshme nga shkolla dhe do të jeni në gjendje të kontrolloni arritjet mësimore të studentit edhe në rastet kur studenti merr vendime vetë për arsimin e tij ose të saj.

## **2.3 Kur jep pëlqimin një prind kujdestar surrogate i posaçëm?** **34 CFR §300.519 (g) dhe 603 CMR 28.07 (7)**

Në rast se studenti është në kujdestari të Departamentit të Fëmijëve dhe Familjeve, ose prindërit ose kujdestarët nuk mund të identifikohen ose lokalizohen ose të drejtat prindërore kanë përfunduar, DESE ka përgjegjësinë të siguroj që një i rritur pa interesa konflikti të marrë vendime për arsimin special në emër të studentit. Ky person quhet prind kujdestar surrogate i posaçëm. DESE vendos kur është e nevojshme të caktohet një prind kujdestar surrogate i posaçëm për studentin. Në rast se caktohet një i tillë, ai ka të drejta të barabarta dhe përgjegjësi si prindi në aspektet e arsimit special për studentin.

## **2.4 Si mund ta tërheq pëlqimin? 34 CFR §300.300(b)(4) dhe 300.9**

Në rast se keni dhënë pëlqimin për arsim special dhe shërbime përkatëse dhe tani doni ta tërhiqni pëlqimin tuaj, ju duhet ta bëni këtë kërkesë me shkrim. Ju mund ta tërhiqni pëlqimin për arsim special dhe shërbime përkatëse, tek një shërbim i caktuar ose shkollë ose tek qendra e rrethit të MassHealth ose Medicaid që ofron shërbime për studentin. Menjëherë sa Drejtoria arsimore të marrë letrën tuaj, ajo ju dërgon një njoftim ku njofton për ndryshimin, në rast se ka, edhe shkollën dhe shërbimet që vijojnë si pasoj e tërheqjes së pëlqimit nga ju. Kur tërhiqni pëlqimin për arsim special dhe shërbime përkatëse, drejtoria arsimore nuk është e detyruar t’ju ofroj qasje në FAPE ose të thërrasë një mbledhje të IEP ose të zhvilloj një IEP për studentin. Drejtoritë arsimore nuk modifikojnë rekordet e studentit për të hequr referencat për shërbime të arsimit special pas tërheqjes së pëlqimit nga ju.

## **3. A është e detyruar Drejtoria rajonale Arsimore të bëj një vlerësim me kërkesë të prindit?**

##  **34 CFR §300.301 dhe**

##  **603 CMR 28.04**

Një student i nënshtrohet një vlerësimi të plotë dhe të gjithmbarshëm për të vendosur nëse ka aftësi të kufizuar dhe nëse kualifikohet për arsim special, dhe nëse kualifikohet, për ta ndihmuar për të vendosur rreth arsimit special dhe shërbimeve përkatëse që janë të nevojshme. Prindërit që janë të shqetësuar për zhvillimin e fëmijës së tyre ose dyshojnë për një paaftësi të mundshme mund ta referojnë fëmijën për një vlerësim fillestar. Nuk është e nevojshme të përdoren fjalë specifike në referimin për vlerësim fillestar. Pasi merret kërkesa për një vlerësim fillestar, drejtoria arsimore duhet ti dërgoj një njoftim me shkrim prindit dhe të kërkoj pëlqimin e tij për të bërë një vlerësim të tillë. (Rrallë ndodh që Drejtoria arsimore të refuzoj një kërkesë për të zhvilluar një vlerësim fillestar dhe mund ta refuzoj vetëm nëse prindi ose ndonjë individ tjetër që e ka referuar nuk dyshon për ndonjë paaftësi ose nuk është i shqetësuar për zhvillimin e studentit).

Kur e shikon të përshtatshme, drejtoria arsimore mund ti ofroj prindit informacion lidhur me shërbime të tjera mbështetëse që mund ti përshtaten më mirë nevojave të studentit. Megjithatë, Drejtoria arsimore mund të mos refuzoj të vlerësoj një student që është referuar për vlerësim ose siç përshkruhet më lart, mbi bazën e një programi referimi paraprak ose për të provuar veprimtari të tjera mbështetëse mësimore ose për ndonjë arsye tjetër. Për më tepër, ligji garanton rivlerësime periodike për të vlerësuar që studenti po përfiton dhe duhet të vazhdoj të marrë arsim special. Gjithmonë kërkohet pëlqimi nga prindi përpara së të bëhen rivlerësime të tilla.

## **4. Çfarë është një vlerësim i pavarur mësimor?** **34 CFR §300.502 dhe 603 CMR 28.04(5)**

Një vlerësim i Pavarur Mësimor (IEE) është një vlerësim i kryer nga një specialist që nuk është i punësuar nga Drejtoria arsimore përgjegjëse për shkollimin e studentit.

Ju keni të drejtën të kërkoni një IEE të studentit me shpenzime publike në rast nuk bini dakord me vlerësimin e Drejtorisë. Në rast se kërkoni një IEE, Drejtoria arsimore duhet t’ju ofroj informacion se ku mund të merrni një IEE dhe me kërkesat e shtetit për IEE-të.

## **4.1 Kur mund të zhvillohet një Vlerësim i Pavarur Mësimor me shpenzimet publike?**

Në Massachusetts, sipas ligjit të shtetit, ju mund të bëni një IEE me shpenzime të plota ose të përbashkëta publike në rast se plotësoni kërkesat kualifikuese për të ardhurat. Studentët që kualifikohen për ushqim falas ose me kosto të reduktuar kualifikohen për një IEE me kosto publike. Studentët e tjerë kualifikohen për kosto të përbashkët të IEE sipas një tabele. Ndarja e informacionit për të ardhurat tuaja financiare me Drejtorinë arsimore është vullnetare. Në rast se vendosni të ndani një informacion të tillë, Drejtoria duhet menjëherë t’ju informoj me shkrim nëse kualifikoheni për një financim të plotë ose të pjesshëm të një IEE dhe ofroj fondet për IEE në bazë të kualifikimit. E drejta juaj për IEE të financuar nga fondet publike në bazë të kualifikimit sipas të ardhurave mund të shtyhet për 16 muaj nga data e vlerësimit nga Drejtoria Arsimore ne rast se ju nuk bini dakord.

Në rast se nuk plotësoni kërkesat kualifikuese për të ardhurat ose zgjidhni të mos zbuloni të ardhurat financiare, Drejtoria do të shqyrtoj kërkesën tuaj për financim publik të IEE sipas ligjit federal. Brenda pesë ditëve, Drejtoria mund të miratoj një IEE me shpenzime publike ose te kërkoj seancë dëgjimore në Byronë e Apelit të Arsimit special (BSEA) për të demonstruar se vlerësimi i zhvilluar nga Drejtoria ka qenë i gjithanshëm dhe i saktë. Më shumë hollësi lidhur me IEE ndodhen në dokumentet Këshilluese Administrative të DESE 2004-1 dhe 2001-3 të disponueshme në ueb sitet e DESE dhe drejtorisë rajonale Arsimore. <http://www.doe.mass.edu/sped/advisories/?section=admin>.

Ju mund të përfitoni vetëm një IEE për studentin me fonde publike kur Drejtoria arsimore kryen një vlerësim.Mund të kërkoni një vlerësim të pavarur me shpenzimet tuaja në çdo kohë.

## **4.2 Rezultatet e IEE-ve duhet të shqyrtohen brenda 10 ditëve nga Drejtoria arsimore.**

Në rast se bëni një IEE të studentit me shpenzimet publike ose ndani me shkollën një vlerësim që është bërë me shpenzime private, Drejtoria Arsimore duhet të thërrasë mbledhjen e Ekipit brenda dhjetë ditëve mësimore pasi e ka marrë një informacion të tillë rreth vlerësimit. Ekipi do të shqyrtoj rezultatet e vlerësimit dhe do të përcaktoj çfarë ndryshimesh, nëse ka, mund të bëhen në IEP e studentit.

## **5. Kur mund ti shikoni rekordet rreth studentit tuaj?** **34 CFR 300.611** dhe  **603 CMR 23.00**

Rekordet e studentit përbëhen nga transkriptim dhe rekorde të përkohshme nga shkolla dhe përfshijnë të dhënat shëndetësore, teste, vlerësime, shënime rreth disiplinës dhe rekorde të tjera që kanë të bëjnë me aftësinë ose programin arsimore special.[[3]](#footnote-3) Informacioni i identifikuar si personal i studentit është konfidencial dhe nuk mund ti zbulohet askujt me përjashtim të mësuesve dhe punonjësve të arsimit me pëlqimin tuaj.

Ju dhe studenti (në rast se studenti është 14 vjeç ose më shumë) keni të drejtën të merrni të gjitha rekordet e studentit brenda 10 ditëve nga bërja e kërkesës dhe përpara çdo takimi të IEP ose një seance ligjore dëgjimi.[[4]](#footnote-4) Mund të merrni gjithashtu kopje të informacionit pasi është bërë kërkesa për një pagesë të arsyeshme për koston e riprodhimit. Mund të mos paguani për kostot që lidhen me hulumtimet për dhe tërheqjen e rekordeve të studentit.

Për më tepër, ju mund të takoheni me personel të kualifikuar të shkollës që mund t’ju shpjegoj këto rekorde. Mund të kërkoni që përfaqësuesi juaj ( avokati, konsulenti ose përfaqësuesi mbrojtës) të inspektoj, shqyrtoj dhe interpretoj rekordet e studentit në rast se jepni me shkrim dhe në mënyrë specifike pëlqimin. Të gjitha të drejtat që lidhen me rekordet e studentit parashtrohen në Rregulloret e Rekordeve të studentit të Massachussetts 603 CMR 23.00. Këto rregullore mund të gjenden tek <http://www.doe.mass.edu/lawsregs/603cmr23.html> ose duke kërkuar një kopje të rregulloreve nga Drejtoria Arsimore ose DESE.

Në përgjithësi vetëm prindi, studenti i kualifikuar, personeli i autorizuar i shkollës dhe punonjësit federalë të arsimit janë të lejuar të shikojnë rekordet e studentit pa një pëlqim specifik, të detajuar me shkrim nga prindi ose studenti në moshë madhore. Drejtorisë Arsimore mund ti kërkohet ti japë disa informacione zyrtarëve të shtetit dhe federalë në zbatim të një vendim gjykate ose në rast të një problemi shëndetësor dhe sigurie ose të një problemi me zbatimin e ligjit. Informacion i dobishëm rreth këtyre çështjeve mund të gjendet tek <http://www.doe.mass.edu/lawsregs/advisory/cmr23qanda.html>.

## **6. Si mund ti zgjidhin mosmarrëveshjet prindërit dhe shkolla?** **34 CFR 300.151, 300.506 – 300.518** dhe **603 CMR 28.08**

Ligjet federale dhe të shtetit për arsimin special japin shumë mundësi që prindërit të përfshihen në planifikimin mësimor për studentin që ka aftësi të kufizuara. Në rast se prindërit dhe drejtoritë arsimore nuk bien dakord për ndryshimet për të identifikuar, vlerësuar ose vendosjen në një shkollë të një studentit me aftësi të kufizuara, ose tek shërbimet FAPE që i ofrohen një studenti me aftësi të kufizuar, ligjet parashtrojnë disa mënyra për të zgjidhur këtë mosmarrëveshje. Studenti do të qëndroj në programin dhe shkollën e tij/të saj gjatë gjithë kohës së mosmarrëveshjes me shkollën ose shërbimet ofrohen me përjashtim të rasteve kur ju dhe shkolla bini dakord në të kundërt ose shkolla është ndryshuar si pasojë e një mase [disiplinore](#_How_May_a).

Më poshtë parashtrohen rrugët alternative që ju dhe Drejtoria Arsimore mund të ndiqni për të zgjidhur mosmarrëveshjet.

## **6.1 njoftoni zyrtarët e shkollës publike për këto mosmarrëveshje**

Si hap i parë për të zgjidhur këtë mosmarrëveshje ju mund të kontaktoni drejtorin e shkollës, Administratorin e arsimit special ose Drejtorinë rajonale të arsimit për të kërkuar ndihmë. Praktika më e mirë është të shkruani një letër ku të shpjegoni situatën për të cilën jeni i shqetësuar.

## **6.2 Përdorni Sistemin DESE për zgjidhjen e mosmarrëveshjes**

Në rast se mendoni se keni nevojë për ndihmë jashtë sistemit të Drejtorisë Arsimore, mund të kontaktoni DESE, Zyrën e Sistemit të Zgjidhjes së Problemit (PRS) në numrin 781-338-3700 për të përdorur Sistemin e Zgjidhjes së Problemit siç përshkruhet tek <https://www.doe.mass.edu/prs/>. Mund të paraqisni një ankesë tek zyra e PRS rreth ndonjë shkelje të ligjit federal ose të shtetit për arsimin ose të kërkoni ndihmë nga stafi i PRS për ta zgjidhur problemin në mënyrë informale. Në rast se doni një hetim zyrtar nga PRS, ju duhet të paraqisni ankesën tuaj me shkrim. Stafi i PRS do t’ju ndihmoj në përgatitjen dhe paraqitjen e ankesës. Ankesa me shkrim duhet të përfshijë një deklaratë për shqetësimet tuaja, përpjekjet tuaja për të zgjidhur shqetësimin, veprimet e shkollës që ju besoni se do të zgjidhin shqetësimet tuaja si dhe nënshkrimin dhe informacionin tuaj të kontaktit. Në rast se ankesa është për një student specifik, ju duhet të jepni emrin e studentit, adresën ku banon dhe emrin e shkollës. Aspektet për të cilat ankoheni duhet të kenë ndodhur jo më shumë se një vit përpara se PRS të marrë ankesën tuaj. Në rast se vendosni të paraqisni një ankesë zyrtare me Sistemin e Zgjidhjes së Problemit ju duhet ti dërgoni një kopje të ankesës me shkrim Drejtorisë Arsimore që është subjekt i kësaj ankese. PRS do të marr vendim për ankesën tuaj brenda 60 ditëve dhe do t’ju dërgoj një kopje të përfundimeve dhe vendimit të saj.

Paraqitja e ankesës tek PRS nuk do t’ju pengoj të përdorni metoda të tjera si biseda me drejtorinë rajonale arsimore, ndërmjetësim ose një [seancë dëgjimore të paanshme](#_Request_a_Due) tek Byroja e Apelit të Arsimit special (siç do të parashtrohet më poshtë) për të zgjidhur ankesën tuaj.[[5]](#footnote-5) Në rast se kërkoni një dëgjesë, ankesa që keni paraqitur tek sistemi i zgjidhjes së problemit mbahet pezull derisa të përfundoj procesi i dëgjesës.

## **6.3 Kërkesa për të caktuar një ndërmjetës neutral.**

[Ndërmjetësimi](http://www.mass.gov/anf/hearings-and-appeals/bureau-of-special-education-appeals-bsea/mediation/)[[6]](#footnote-6) është një shërbim që ofrohet nga një individ neutral që është i trajnuar në ligjin e arsimit special dhe metodat e bisedimeve. Ndërmjetësimi mund të planifikohet kur prindërit dhe shkollat kanë mosmarrëveshje për aspekte të arsimit special, edhe kur ankesa është parashtruar tek Sistemi i Zgjidhjes së Problemit PRS. Ndërmjetësi ndihmon prindin dhe drejtorinë arsimore të bisedojnë për mosmarrëveshjen dhe të arrijnë një zgjidhje që është e pranueshme për të dy palët. Diskutimet gjatë ndërmjetësimit janë konfidenciale dhe asgjë që thuhet nga secila palë nuk mund të përdoret më pas në rast se çështja shkon në një dëgjesë zyrtare ose në gjykatë. Kur arrihet një marrëveshje, ajo bëhet me shkrim dhe firmoset nga të dy palët dhe mund të marrë fuqi ligjore nga një gjykatë.

Ndërmjetësimi mund të filloj duke kontaktuar BSEA tek numri 781-397-4750. Ndërmjetësi do të takohet me ju dhe përfaqësues të drejtorisë arsimore brenda 30 ditëve nga marrja e kërkesës për ndërmjetësim. Takimet do të zhvillohen në kohë dhe vend të përshtatshëm. Pjesëmarrja është mbi baza vullnetare, megjithatë si Drejtoria Arsimore ashtu edhe prindërit duhet të bien dakord për pjesëmarrje në ndërmjetësim. Ky shërbim është pa pagesë.

Informacion shtesë se si funksion ndërmjetësimi gjendet tek BSEA në numrin e telefonit 781-397-4750 dhe në publikimet e tyre ["Pyetje që bëhen shpesh rreth ndërmjetësimit"](https://www.mass.gov/info-details/frequently-asked-questions-about-mediation-at-the-bsea)[[7]](#footnote-7) dhe “[Shpjegim rreth ndërmjetësimit](https://www.mass.gov/info-details/learn-about-mediation-at-the-bsea).[[8]](#footnote-8)”

## **6.4 Kërkesë për një proces të rregullt ligjor dëgjese dhe pjesëmarrja në mbledhjen e zgjidhjes së mosmarrëveshjes.**

Në rast se ju dhe drejtoria arsimore nuk keni qenë në gjendje të zgjidhni mosmarrëveshjen, atëherë ju keni të drejtën që një Oficer i paanshme dhe neutral të dëgjoj të dy palët, të marrë prova materiale dhe dëshmi dhe të marrë një vendim. Kjo dëgjesë organizohet nga BSEA dhe quhet proces i një dëgjese ligjore. Oficeri i BSEA është trajnuar në ligjin e arsimit special dhe nuk duhet të ketë lidhje personale ose profesionale me ju dhe me askënd tjetër që është përfshirë në këtë mosmarrëveshje.

Gjate kësaj dëgjese do të shqyrtohen mosmarrëveshjet për kualifikim; vlerësim; IEP-t; vendimet për vendosjen në një shkollë të caktuar, përfshi edhe ato që rrjedhin si pasojë e një mase disiplinore; FAPE; ofrimin e arsimit special ose masat procedurale mbrojtëse të parashtruara në ligjin e shtetit dhe federal për studentët me aftësi të kufizuara. Kërkesa për ketë dëgjesë duhet të bëhet brenda dy viteve nga njohja prej jush, ose që duhet ta kishit ditur[[9]](#footnote-9) rreth zhvillimeve që janë baza e ankesës suaj. Kjo periudhë kohore mund të zgjatet në rast se tregoni me fakte se ju kanë ndaluar të kërkoni dëgjesë sepse drejtoria arsimore ju ka njoftuar se kjo çështje është zgjidhur ose në rast se drejtoria rajonale arsimore nuk ju ka njohur me informacionin e nevojshëm.

Si ju ose drejtoria arsimore mund të paraqisni një kërkesë me shkrim  [për një proces të rregullt](http://www.mass.gov/anf/hearings-and-appeals/bureau-of-special-education-appeals-bsea/due-process-hearings/)[[10]](#footnote-10)me palën tjetër dhe të dërgoni një kopje tek BSEA për të pasur një dëgjesë të rregullt. BSEA ka hartuar një [Formular të kërkesës për dëgjesë](https://www.mass.gov/doc/hearing-request-form/do%C3%ABnload) [[11]](#footnote-11) që mund ta përdorni ose në vend të saj ju mund të shkruani një letër, por mos harroni të përfshini emrin e studentit dhe adresën e banimit ( ose informacionin e kontaktit në rast se studenti është i pastrehë); emrin e shkollës të studentit; një përshkrim të problemit për të cilin jeni i shqetësuar, përfshi edhe fakte specifike që lidhen me problemin dhe një propozim për zgjidhjen e problemit. Kini parasysh se dëgjesa do të përqendrohet vetëm tek çështjet që ngrihen në ankesë.

Duhet ta dërgoni kërkesën për dëgjesë tek Drejtoria Arsimore ( ose ndonjë palë tjetër qe përmendet në ankese) dhe një kopje tek BSEA. Në rast se ankesa nuk përmban informacion të mjaftueshëm, pala e ankimuar mund ta kundërshtoj atë për mu*ngesa brenda* 15 ditëve. BSEA do të vendosë nëse ankesa është e mjaftueshme brenda 5 ditëve nga paraqitja e saj. Ankesës mund ti shtohet informacion shtesë në rast se pala e ankimuar bie dakord ose në rast se zyra e dëgjesës jep lejen për një gjë të tillë. Në rast se në ankesë shtohen aspekte të tjera në një kohë të më vonë, data e dëgjesës fillon përsëri nga e para.

Në rast se nuk ka kundërshtime për pamjaftueshmëri të ankesës, procesi i dëgjesës vazhdon rregullisht. Kur Drejtoria Arsimore nuk ka dërguar [një njoftim paraprak me shkrim](#_When_Do_You) për ju rreth çështjes që ju ankoheni, brenda 10 ditëve nga marrja e kërkesës suaj për dëgjesë të rregullt, Drejtoria Arsimore duhet t’ju dërgojë një përgjigje me shkrim lidhur me ankesën e paraqitur.

**Shënim:** Në *rast se Drejtoria Arsimore* ka paraqitur kërkesë për dëgje*së prindi duhet të përgji*gjet brenda 10 ditëve kalendarike nga marrja e kërkesës dhe të adresoj në mënyrë specifike çështjet që janë ngritur nga Drejtoria Arsimore.

Pasi keni paraqitur kërkesën për dëgjesë, Drejtoria Arsimore ka 30 ditë afat të punoj me ju për zgjidhjen e mosmarrëveshje përpara se të zhvillohet dëgjesa.[[12]](#footnote-12)

Drejtoria Arsimore duhet të caktoj një takim për zgjidhjen e mosmarrëveshjes brenda 15 ditëve nga marrja e ankesës suaj.[[13]](#footnote-13) Drejtoria Arsimore do të vendosë së bashku me ju se cilët anëtarë të Ekipit IEP do të marrin pjesë në takim. Dikush nga drejtoria e shkollës që mund të marr vendime për programin e studentit duhet të marrë pjesë në takim gjithashtu. Juristi i Drejtorisë A*rsimore nuk* mund të marrë pjesë, me përjashtim të rastit nëse avokati juaj është i pranishëm në takim.

Duhet të merrni pjesë në mbledhjen për zgjidhje, me përj*ash*tim të rasteve kur ju dhe drejtoria keni rënë dakord me shkrim, për të mos u takuar ose në se ju dhe Drejtoria Arsimore keni vendosur të [përdorni ndërmjetësim në këtë proces](#_3._Ask_for). Në rast se refuzoni të merrni pjesë në mbledhjen për zgjidhje, dëgjesa mund të mos zhvillohet.

Në rast se dëshironi të merrni pjesë, por Drejtoria Arsimore refuzon ose vonon mbledhjen për zgjidhje për më shumë se 15 ditë pas marrjes së kërkesës suaj për dëgjesë, atëherë ju mund ti kërkoni oficerit të dëgjesës që të procedoj me procesin e dëgjesës. Në rast se takoheni dhe Drejtoria nuk e zgjidh ankesën tuaj dhe jeni i pakënaqur brenda 30 ditëve nga paraqitja e ankesës, atëherë procesi i dëgjesës do të zhvillohet.

Procesi i zgjidhjes përfundon kur ndodh një nga ngjarjet e mëposhtme:

* Kur ju dhe drejtoria e shkollës bini dakord, me shkrim që të përfundoni periudhën e zgjidhjes
* Në fund të afatit 30 ditore të zgjidhjes
* Në përfundim të ndërmjetësimit ose
* Kur ju dhe një zyrtar i Drejtorisë Arsimore nënshkruani një dokument që shpreh marrëveshjen e arritur që zgjidh mosmarrëveshje. Kjo është “marrëveshja për zgjidhje” që merr formë ligjore nga një gjykatë. Kiniparasysh se ju dhe Drejtoria Arsimore hyni në një marrëveshje si rezultat i takimit për zgjidhje, dhe ose ju ose Drejtoria Arsimore mund ta shpallë të pavlefshme marrëveshjen brenda 3 ditëve të punës nga dita që ju dhe drejtoria keni nënshkruar marrëveshje.

## **6.5 Paraqitja e provës suaj materiale përpara një oficeri të paanshme gjatë një procesi të rregullt dëgjese**

Kur ju paraqisni një ankesë për një proces të rregullt, BSEA do të caktoj një datë për dëgjesë dhe do t’ju dërgoj juve një informacion të detajuar rreth procesit të dëgjesës dhe një listë të avokatëve pa pagesë ose me kosto të ulët që mund të kontaktoni për ndihmë.

Gjatë procesit të dëgjimit ju dhe Drejtoria Arsimore mund të paraqisni provë materiale dhe dëshmitarë për të dëshmuar përpara oficerit të paanshëm të BSEA. Gjatë procesit të dëgjesës, përfshi edhe dëgjesën për procedurat disiplinore, ju mund të:

* Shoqëroheni dhe përfaqësoheni nga një avokat ose përfaqësues ligjor;
* Studenti mund të jetë i pranishëm në seancë;
* Seanca dëgjimore mund të jetë e hapur për publikun;
* Paraqisni provë materiale të tilla si dokumente dhe raporte;
* Kërkoni ose me njoftim për paraqitje, të vijnë dëshmitarë në seancë dhe t’ju përgjigjen pyetjeve;
* Shikoni provën materiale që do të përdoret në seancën dëgjimore të paktën pesë ditë pune përpara seancës dhe ti kërkoni oficerit të seancës që t’ju japë çdo provë që nuk e keni parë dhe;
* Të merrni me shkrim ose si të dëshironi, në formë elektronike regjistrimin fjalë për fjalë të pranimit të fakteve dhe vendimit. Nëse doni ti merrni me shkrim materialet e seancës dëgjimore, ju duhet të bëni një kërkesë me shkrim.

Për informacion shtesë rreth procesit të seancës dëgjimore telefononi tek BSEA në numrin 781-397-4750 ose shkoni tek ueb siti i BSEA: <http://www.mass.gov/dala/bsea>.

Seancat dëgjimore zhvillohen në përputhje me Aktin e Procedurës Administrative të Massachusetts **[[14]](#footnote-14)** dhe  [Rregullat rreth seancave Dëgjimore të BSEA](https://view.officeapps.live.com/op/view.aspx?src=https%3A%2F%2Fwww.mass.gov%2Fdoc%2Fhearing-rules%2Fdownload&wdOrigin=BROWSELINK).**[[15]](#footnote-15)** Oficeri i seancës dëgjimore duhet ta japë vendimin përfundimtar brenda 45 ditëve nga përfundimi i periudhës së zgjidhjes të përshkruar sa më lart me përjashtim të rasteve kur oficeri jep zgjatje të afatit kohor me kërkesë të njërës palë. Oficeri i seancës dëgjimore do t’ju dërgoj një kopje të vendimit juve dhe Drejtorisë së shkollës. Si prindërit dhe drejtoria e shkollës duhet ti binden vendimit të oficerit të seancës dëgjimore.

Vendimi i oficerit të seancës dëgjimore, nëse studentit do ti ofrohet FAPE, duhet të bazohet në faktin nëse të drejtat e studentit për arsim special janë shkelur ose në faktin nëse Drejtoria Arsimore nuk ka plotësuar obligimet e saj ndaj studentit sipas ligjeve dhe rregulloreve të arsimit special. Në rast se jeni ankuar për një shkelje të procedurave të arsimit special (si mos mbajtja si duhet e mbledhjes së ekipit ose mbajtje jo e saktë e rekordeve, ose shkelje e afateve kohore) oficeri i seancës dëgjimore mund të arrij në *përfund*imin se studenti nuk ka marrë FAPE vetëm në se nuk janë ndjekur procedurat dhe janë:

* + Shkelur të drejtat e studentit për FAPE;
	+ Ndërhyrë në mënyrë të dukshme në aftësinë tuaj për të marrë pjesë ne vendime rreth arsimit të studentit; ose
	+ Privuar studentin nga e drejta për shkollim.

Vendimi i oficerit është një vendim përfundimtar i agjencisë dhe nuk mund të rishqyrtohet nga BSEA ose ndryshohet nga DESE. Vendimet janë publike[[16]](#footnote-16) dhe gjenden ne ueb sitin e BSEA tek [<https://www.mass.gov/bsea-decisions-and-rulings>](http://www.doe.mass.edu/bsea/decisions.html).

## **6.6 Apelimi i vendimit në një gjykatë të shtetit ose federale**

Në rast se prindi ose Drejtoria Arsimore nuk bien dakord me vendimin, ata mund të kërkojnë rishikim të vendimit nga një gjykatë e shtetit ose federale. Një kërkesë e tillë për rishikim duhet të paraqitet 90 ditë nga dhënia e vendimit.

## **6.7 Pagesa e Avokatit 34 CFR §300.517**

Secila palë është përgjegjëse për të paguar avokatin e saj, me përjashtim të rasteve kur gjykata vendos ndryshe. Në rast se merrni një vendim të favorshëm me shkrim nga seanca dëgjimore ose gjykata, gjykata [[17]](#footnote-17) mund të vendosë nëse Drejtoria Arsimore duhet të paguaj në nivel të arsyeshëm pagesën për avokatin tuaj. Kini parasysh se, mund të mos të merrni pagesa për periudhën e shpenzuar për mbrojtje pasi drejtoria ka bere një ofertë për zgjidhje nëse

* Drejtoria bën një ofertë me shkrim për zgjidhje 10 ose më shumë ditë përpara seancës dëgjimore,
* ju nuk pranoni ofertën brenda 10 ditëve dhe
* rezultati i seancës dëgjimore nuk është më i mirë nga oferta për zgjidhje.

Në rast se vendimi është në favor të Drejtorisë Arsimore, gjykata mund të urdhëroj avokatin tuaj të paguaj shpenzimet ligjore në rastet kur gjykata arrin në përfundimin se avokati juaj ka paraqitur një ankesë ose ka vazhduar të mbroj çështjen edhe pasi ka mësuar se ankesa nuk ka bazë ligjore, ka qenë e paarsyeshme,e pavlerë ose është bazuar mbi një qëllim jo të përshtatshëm. Gjykata mund gjithashtu t’ju urdhëroj juve dhe avokatin tuaj që të paguani shpenzimet ligjore në rast se kërkesa juaj për një proces dëgjimor të rregullt ose veprimet vijuese janë parashtruar me një qëllim të papërshtatshëm, të tillë si ngacmim, me qëllim vonese të panevojshme ose rritjen pa qenë e nevojshme të kostove të litigimit.

## **7**. **Cilat janë përgjegjësitë tuaja në rast se e regjistroni nxënësin në një shkollë private dhe besoni se Drejtoria Arsimore duhet t’ju riimbursoj për pagesën e shkollimit?**

##  **34 CFR §300.148**

Ka disa raste kur një prind beson se shkolla publike nuk ofron FAPE për studentit dhe prindi vendos që studenti të kaloj në një shkollë private. Prindi mund ta regjistroj fëmijën e tij në një shkollë private me shpenzimet e veta në çdo kohë. Por në rast se prindi beson se shkolla publike duhet të jetë përgjegjëse për koston e shkollimit të fëmijës në një shkollë private, prindi duhet të parashtroj përpara Drejtorisë Arsimore kundërshtimet ndaj IEP-s dhe programit për nxënësin, të kundërshtojë IEP-n, të informoj Drejtorinë Arsimore për vendimin e tij ose të saj për ta larguar fëmijën dhe për ta regjistruar në një shkollë private dhe të kërkoj një dëgjesë nga BSEA. Prindi duhet të informoj Drejtorinë Arsimore për largimin e fëmijës nga shkolla publike ose gojarisht në mbledhjen më të fundit të Ekipit përpara largimit ose me shkrim të paktën 10 ditë përpara largimit të fëmijës nga shkolla.

Drejtoria Arsimore nuk është e detyruar të paguaj shpenzimet e studentit në një shkollë private në rast se Drejtoria Arsimore i ka vënë atij në dispozicion një FAPE. Mosmarrëveshjet midis prindërve dhe Drejtorisë Arsimore, nëse programi për studentin përfshin një FAPE dhe kërkesave për riimbursim financiar për koston e një programi në një shkollë private, mund të zgjidhen nëpërmjet procedurave që janë përmendur më lart në këtë dokument. Oficeri i seancës dëgjimore do të vendos nëse Drejtoria Arsimore ka vënë në dispozicion të studentit një FAPE. Në rast se oficeri i seancës dëgjimore arrin në përfundim*in* se Drejtoria Arsimore nuk i ka ofruar fëmijës suaj një FAPE, atëherë ju duhet të ndiqni hapat e përshkruar sa më sipër, dhe të provoni se kalimi i fëmijës në shkollë private ka qenë i nevojshëm dhe oficeri i seancës dëgjimore, pasi merr në konsideratë të gjitha rrethanat rreth largimit të studentit, mund të kërkoj nga Drejtoria Arsimore që t’ju riimbursoj për të gjithë ose pjesërisht koston e kalimit në një shkollë private.

##

## **8.** **Çfarë duhet bërë për të planifikuar kalimin e studentit nga Shkolla e mesme? 34 CFR §300.43**

Planifikimi i mundësive për kalimin e fëmijës suaj pas shkollimit, do të lehtësojë dhe mundësoj studentin të marrë pjesë me sukses në veprimtari të tilla si janë shkollimi pas shkollës tetëvjeçare, puna dhe jeta në komunitet dhe si i rritur. Planifikimi për kalimin duhet të bazohet tek pikat e forta, preferencat, interesat dhe nevojat e fëmijës suaj dhe duhet të filloj kur fëmija është 14 vjeç dhe duhet të diskutohet çdo vit në mbledhjen e ekipit. Drejtoria Arsimore duhet të diskutoj rreth nevojave të studentit për këtë kalim me ju dhe fëmijën tuaj[[18]](#footnote-18) dhe të marrë në konsideratë objektivat që duhet të arrij studenti pasi përfundon shkollën në mënyrë që të diplomohet nga një shkollë e rregullt e mesme të paktën derisa të arrij moshën 22 vjeç. Drejtoritë Arsimore do të përdorin formularin [E Planifikimit të Kalimit](http://www.doe.mass.edu/sped/28MR/28m9.docx) [[19]](#footnote-19) për të regjistruar rezultatet e këtij diskutimi vjetor. IEP e studentit duhet të përfshijë objektivat që duhet të arrihen gjatë fazës së kalimit pas shkollës tetëvjeçare si dhe qëllimet dhe shërbimet, duke bërë një vlerësim të saktë të nevojave për kalim dhe të paaftësive të kufizuara të tij ose të saj.

Kur studenti diplomohet nga një shkollë e rregullt e mesme ai nuk përfiton më arsim special. Drejtoria Arsimore duhet t’ju informoj nëse dhe kur drejtoria mendon se mund të diplomohet studenti me një diplomë nga një shkollë e rregullt e mesme. Ky diskutim duhet të zhvillohet gjatë mbledhjes së Ekipit jo më shumë se një 1 vit përpara diplomimit të studentit.

## **9. Si mundet një shkollë të disiplinoj një nxënës me aftësi t**ë **kufizuar? 34 CFR §300.530**

Shkollat publike kanë procedura dhe standarde të miratuara që garantojnë një mjedis të sigurt shkollimi për studentin. Shpresohet dhe kërkohet nga shkollat e mesme që të publikojnë rregullat e tyre ndaj sjelljes në mënyrë që studenti të njihet dhe të veproj sipas tyre. Në rast se një student sillet keq dhe shkel kodin e sjelljes të shkollës, shkolla mund të marrë masa disiplinore ndaj studentit. Masat disiplinore duhet të jenë të drejta dhe të parashtrohen drejt.

Në përgjithësi, një student mund të pezullohet ose largohet nga shkolla për një periudhë të shkurtër, jo më shumë se dhjetë ditë pas marrjes së një mase disiplinore. Përpara se të merret vendimi për pezullim ose largim nga shkolla, studenti duhet të informohet se për çfarë akuzohet ai ose ajo dhe ti jepet mundësia që të tregoj anën e tij ndaj ngjarjes. Gjatë një largimi të shkurtër për shkak të masës disiplinore, shkolla nuk është e detyruar që të ofroj mësim me përjashtim të rasteve kur ajo ofron mësim edhe për studentët pa aftësi të kufizuar. Kur një student me aftësi të kufizuar largohet nga shkolla për më shumë se 10 ditë rresht gjatë një viti shkollor, studenti duhet të marrë shërbime mësimdhënie që do të mundësojnë pjesëmarrjen e tij në programin e përgjithshëm mësimor dhe të arrij progres në arritjen e objektivave të vendosura nga IEP e tij ose e saj. Përfaqësuesit e shkollës duhet të konsultohen të paktën me një nga mësuesit e studentit për të vendosur se cilat shërbime janë të nevojshme. Këto shërbime duhet të fillojnë ditën e 11të të largimit të studentit nga shkolla për shkak të masës disiplinore gjatë vitit shkollor dhe të vazhdojnë gjatë të gjithë periudhës së largimit nga shkolla për shkak të masës disiplinore.

Shkollat duhet të ndjekin rregullat për masat disiplinore për studentin me aftësi të kufizuar që është kualifikuar për arsim special.[[20]](#footnote-20) Tabela që përshkruan zbatimin e këtyre masave disiplinore mund të gjendet në ueb sitin e DESE.[[21]](#footnote-21) Këto rregulla për masat disiplinore ndaj studentëve të arsimit special aplikohen menjëherë sa studenti pezullohet ose përjashtohet nga programi [[22]](#footnote-22) për më shumë se 10 ditë rresht, ose në rast se studenti është përjashtuar si pasoj e masave disiplinore për më shumë se 10 ditë në total gjatë një viti shkollor dhe ka përsëritje të përjashtimit për shkak të sjelljes së tij/ të saj. Shkolla duhet t’ju njoftoj menjëherë për vendimin që ka marrë për përjashtimin e studentit nga programi për më shumë se 10 ditë dhe t’ju japë një kopje të njoftimit.

Ekipi i IEP-s të studentit duhet të takohet brenda 10 ditëve pas vendimit të shkollës për masë disiplinore. Në këtë mbledhje, që quhet *“debatim i vendimit”*, ju dhe pjesëtarë të tjerë të Ekipit do të vendosni nëse sjellja jo e mirë është shkaktuar ose ka lidhje të drejtpërdrejtë me paaftësinë e studentit apo ka qenë rezultat i drejtpërdrejtë i dështimit nga ana e shkollës për të ofruar shërbimet e kërkuara sipas IEP të studentit. Duke bërë këtë vlerësim të vendimit, ju dhe anëtarët e tjerë të ekipit të IEP duhet të shqyrtoni informacionin përkatës nga dosja e studentit, përfshi IEP e studentit, vëzhgimet tuaja dhe të mësuesve rreth sjelljes së fëmijës suaj dhe çdo informacion tjetër të dobishëm që mund të ofroni.

Në rast se ekipi vendos se sjellja e studentit nuk ë*shtë sh*kaktuar ose nuk është e lidhur drejtpërdrejtë me paaftësinë e studentit ose nga mos zbatimin si duhet i IEP-s, atëherë studenti me aftësi të kufizuar mund të disiplinohet në të njëjtën mënyrë dhe kohëzgjatje sa edhe studentët e tjerë që janë disiplinuar për të njëjtën shkelje.

Ekipi IEP, megjithatë mund të marrë vendim për një Vendosje të Përkohshme në Sistem Mësimor Alternative (IAES) ku do të vendoset studenti dhe ku do ti ofrohen shërbime mësimore. IAES mund të jetë një mjedis tjetër nga ai aktual i studentit që mundëson që studenti të marrë shërbime të posaçme në përputhje me IEP e tij ose të saj. Personeli i shkollës mund të marrë në konsideratë rrethanat unike të studentit kur merr vendimin nëse ndryshimi i mjedisit përshtatet me paaftësinë e studentit.

Në rast se Ekipi vendos se sjellja e studentit është *sh*kaktuar nga ose është e lidhur drejtpërdrejtë me paaftësinë e tij ose dështimin për të zbatuar si duhet IEP-n, atëherë studenti duhet të kthehet në mjedisin më të fundit të miratuar nga IEP, me përjashtim të rasteve kur ju dhe Ekipi IEP vendosni për një mjedis tjetër.Studentit duhet ti bëhet një vlerësim për sjelljen funksionale. Vlerësimi i sjelljes funksionale ose FBA është një vlerësim i përgjithshëm i sjelljes që i jep ekipit të IEP-së informacion për sjelljen e studentit dhe identifikon shërbimet e ndërhyrjes për sjelljen dhe modifikimet në program që kanë për qëllim të adresojnë shkeljen në mënyrë që ajo të mos përsëritet. Në rast se studentit i është bërë një vlerësim për sjelljen funksionale dhe ka një plan të veprimit për sjelljen atëherë ekipi i IEP-s duhet të përcaktoj se çfarë ndryshimesh duhet të bëhen në planin e ndërhyrjes së sjelljes. Në rast se sjellja është shkaktuar nga dështimi për të zbatuar si duhet IEP-n, shkolla duhet të marrë masa të menjëhershme për të përmirësuar gabimet.

Kini parasysh se në rast se studenti ka pasur drogë ose armë, ose ka shkaktuar lëndime të rënda trupore tek një person tjetër në mjediset e shkollës ose në një aktivitet të shkollës, ai mund të vendoset nga drejtori i shkollës në IAES për 45 ditë mësimi pavarësisht nëse sjellja mund të jetë shkaktuar nga aftësitë e kufizuara të studentit. Ekipi IEP do të përcaktoj IAES dhe shërbimet përkatëse mësimore që do ti ofrohen studentit ndërsa ai ose ajo janë në një IAES.

## **9.1 Apelimi i një vendimi disiplinor**

Në rast se prindi nuk bie dakord me vendimin lidhur me vendosjen e studentit në masa disiplinore ose nuk është dakord me vendimin e marrë, ose në rast se Drejtoria Arsimore beson se vendosja aktuale e studentit ka shumë mundësi që të rezultojë në lëndim të studentit ose të tjerëve, secila palë, prindi dhe Drejtoria Arsimore mund ta apelojnë vendimin duke [kërkuar dëgjesë](#_4.__) në BSEA, siç përshkruhet më lart në këtë dokument.

BSEA mblidhet për të dëgjuar argumentet e masave disiplinore ose vendimit në një kohë të përshpejtuar[[23]](#footnote-23). Gjatë apelimit kundër një vendosjeje disiplinore ose vendimi, studenti duhet të vazhdoj të mbetet në IAES derisa Oficeri i dëgjesës merr një vendim ose përfundon periudha disiplinore, me përjashtim të rasteve kur prindi dhe Drejtoria Arsimore bien dakord për një vendosje tjetër.

## **10. Ku mund të gjenden ligjet dhe rregullore dhe informacion tjetër i dobishëm?**

## **10.1 Ligjet dhe rregulloret**

Ju mund të gjeni tekstin e plotë të Ligjit për Arsimin special në Kapitullin e Ligjit të Përgjithshëm 71B të Massachusetts. Ligji i Shtetit njihet gjerësisht si “ Kapitulli 766”. Rregulloret e shtetit për arsimin special gjenden në Kodin e rregulloreve të Massachusetts (CMR) tek 603 CMR 28.00. Ligji dhe rregulloret dhe burime të tjera të dobishme ndodhen në ueb sitin e DESE .[[24]](#footnote-24)

Ligji federal për arsimin special është Akti i Arsimit të personave me aftësi të kufizuar i njohur si “IDEA.” Statuti federal ndodhet në Kodin e Shteteve të Bashkuara 20 U.S.C. § 1400. Rregullat zbatuese për IDEA mund të gjenden ne Kodin e Rregullave Federale(CFR) në Kapitullin 34, Seksioni 300. Një kopje e statutit federal dhe e rregulloreve dhe informacioni shpjegues mund të gjendet në ueb sitin e Departamentit Amerikan të Arsimit tek <http://idea.ed.gov/>.

## **10.2 Udhëzuesi dhe formularët e Programit të Arsimit të Individualizuar.**

Një pasqyrë e përgjithshme se si funksionon procesi i arsimit të special (marrë nga udhëzuesi i IEP përgatitur nga USDOE) mund të gjendet tek <http://www.doe.mass.edu/sped/iep>.

Për një shpjegim nga DESE se si zhvillohet një IEP, referohuni Udhëzuesit të procesit IEP dhe formularëve standardë të IEP që gjenden në Ueb sitin e DESE: <http://www.doe.mass.edu/sped/iep>.

## **10.3 Tabela e shkurtimeve**

Shumë fraza të përdorura shpesh rreth arsimit special janë shkurtuar në akronime duke vendosur shkronjat e para të frazës. Më poshtë kemi parashtruar për t’ju ndihmuar akronimet dhe frazat e përdorura në këtë dokument:

BSEA: Byroja e Apelit të Arsimit special

CFR: Kodi i Rregulloreve Federale

CMR: Kodi i Rregulloreve të Massachusetts

DESE: Drejtoria e Arsimit Fillor dhe Tetëvjeçar të Massachusetts

FAPE: Arsim i përshtatshëm publik pa pagesë

FBA: Vlerësim i Sjelljes funksionale

IAES: Vendosja e Përkohshme në sistem mësimor alternativ

IDEA: Akti i arsimimit të Individëve me Aftësi të kufizuara.

IEE: Vlerësim individual mësimor

IEP: Program i Individualizuar mësimor.

PRS: Sistemi i Zgjidhjes së Problemit

##

## **10.4 Tabela e Uebsiteve**

DESE boton informacion të gjerë për prindërit dhe Drejtoritë rajonale Arsimore në uebsitet e tij në internet. Këto ueb site përmbajnë ligjet përkatëse, politikat e agjencisë dhe dokumente të dobishme për procesin arsimore të special.

Spektri i Çrregullimit- Autizëm:

 <http://www.doe.mass.edu/sped/advisories/07_1ta.html>

Byroja e Apelit të Arsimit special

<https://www.mass.gov/bsea-decisions-and-rulings>

<https://www.mass.gov/doc/hearing-rules/download>

<http://www.mass.gov/anf/hearings-and-appeals/bureau-of-special-education-appeals-bsea/mediation/>

<https://www.mass.gov/doc/bsea-mediation-brochure/download>

<https://www.mass.gov/info-details/frequently-asked-questions-about-mediation-at-the-bsea>

 <https://www.mass.gov/info-details/learn-about-mediation-at-the-bsea>

Pëlqimi për akses në MassHealth (Medicaid):

 <http://www.doe.mass.edu/sped/advisories/13_1.html>

 [http://www.doe.mass.edu/sped/28mr/**28m13**.docm](http://www.doe.mass.edu/sped/28mr/28m13.docm)

Dispozita:

 <https://www.doe.mass.edu/sped/advisories/discipline/disc-chart.docx>

Akti i arsimimit të Individëve me Aftësi të kufizuara.

[http://idea.ed.gov/.](http://idea.ed.gov/)

Procesi i Arsimit special sipas IDEA:

 <http://www.doe.mass.edu/sped/iep/process.doc>

Program i Individualizuar mësimor.

[http:/ /www.doe.mass.edu/sped/iep](http://www.doe.mass.edu/sped/iep)

Udhëzues për procesin e Programit të mësimit individual

 <http://www.doe.mass.edu/sped/iep/proguide.pdf>

Vlerësim shkollimi individual:

 <http://www.doe.mass.edu/sped/advisories/?section=admin>

Ndjekja e Programeve të Vlerësimit nga Prindërit dhe të caktuarit prej tyre për qëllim vlerësimi:

<http://www.doe.mass.edu/sped/advisories/09_2.html>

Njoftimi për Prindin për masat procedurale:

<http://www.doe.mass.edu/sped/prb>.

Sistemi i Zgjidhjes së Problemit PRS krahasuar me procesin e rregullt të Ankesës BSEA:

<https://www.doe.mass.edu/prs/guide/default.html>

Sistemi i Zgjidhjes të Problemit për shërbime cilësore:

 <http://www.doe.mass.edu/prs/>

Rregullat dhe ligjet rreth arsimit special:

 [http://www.doe.mass.edu/sped/laës.html](http://www.doe.mass.edu/sped/la%C3%ABs.html)

Prindi kujdestar surrogate:

 [http://www.doe.mass.edu/sped/advisories/2013SurrogateParent.html](http://ëëë.doe.mass.edu/sped/advisories/2013SurrogateParent.html)

Formulat e planifikimit të kalimit në arsimin special

 <http://www.doe.mass.edu/sped/28MR/28m9.docx>

Rregullat për rekordet e studentit:

 [http://www.doe.mass.edu/laësregs/603cmr23.html](http://www.doe.mass.edu/la%C3%ABsregs/603cmr23.html)

Pyetje dhe përgjigje rreth rekordeve të studentit

<http://www.doe.mass.edu/lawsregs/advisory/cmr23qanda.html?section>.

Planifikimi rreth kalimit

[http://www.doe.mass.edu/sped/cspd/mod4.html#](http://www.doe.mass.edu/sped/cspd/mod4.html)

1. Shikoni Udhëzuesin e Procesit IEP për të mësuar se si zhvillohet dhe zbatohet IEP për studentin. [↑](#footnote-ref-1)
2. Ju keni gjithashtu të drejtën të ndiqni studentin gjatë programit dhe të ndiqni programin e propozuar përpara se studenti ta filloj atë. Për më shumë informacion shikoni dokumentin e DESE “Ndjekja e Programeve mësimore nga prindërit”. [↑](#footnote-ref-2)
3. Në rast se prindi i studentit tërheq pëlqimin për shërbime mësimore speciale, pasi këto shërbime kanë filluar të jepen, drejtoria arsimore nuk është e detyruar të ndryshoj rekordet studentit për të hequr referencat për shërbime speciale mësimore. [↑](#footnote-ref-3)
4. Drejtoria arsimore mund ta kufizoj qasjen tek rekordet e studentit vetëm në rast se ka marrë një dokument ligjor si urdhër ndalimi ose divorci ose kujdestarie që kufizon aksesin në këtë informacion të studentit. [↑](#footnote-ref-4)
5. Për të bërë një krahasim se si zgjidhet një ankesë nga sistemi i Zgjidhjes së Problemit me procesin e zgjidhjes së ankesës në procesin e dëgjesës së apelit shiko: <http://www.doe.mass.edu/sped/docs.html>. [↑](#footnote-ref-5)
6. Në ueb sitin e DESE mund të gjeni një përshkrim të hollësishëm të procesit të ndërmjetësimit tek <http://www.mass.gov/anf/hearings-and-appeals/bureau-of-special-education-appeals-bsea/mediation/>. [↑](#footnote-ref-6)
7. <https://www.mass.gov/info-details/frequently-asked-questions-about-mediation-at-the-bsea>. [↑](#footnote-ref-7)
8. <https://www.mass.gov/info-details/learn-about-mediation-at-the-bsea> [↑](#footnote-ref-8)
9. Fraza “ose “duhet ta kesh ditur” ju kujton se ju jeni përgjegjës të njiheni me programin e studentit tuaj. [↑](#footnote-ref-9)
10. Informacioni për kërkesën për një proces të rregullt gjendet tek: <http://www.mass.gov/anf/hearings-and-appeals/bureau-of-special-education-appeals-bsea/due-process-hearings/>. [↑](#footnote-ref-10)
11. https://www.mass.gov/doc/hearing-request-form/download [↑](#footnote-ref-11)
12. Në rast se ju dhe Drejtoria Arsimore bini dakord për ndërmjetësim, ju mund të pranoni të vazhdoni ndërmjetësimin edhe pas periudhës 30 ditore. [↑](#footnote-ref-12)
13. Nuk kërkohet ndonjë seancë zgjidhjeje në rast se Drejtoria Arsimore ka kërkuar një dëgjesë të rregullt. [↑](#footnote-ref-13)
14. M.G.L. c.30A [↑](#footnote-ref-14)
15. <https://view.officeapps.live.com/op/view.aspx?src=https%3A%2F%2Fwww.mass.gov%2Fdoc%2Fhearing-rules%2Fdownload&wdOrigin=BROWSELINK>. [↑](#footnote-ref-15)
16. Vendimet botohen pasi redaktohet informacioni që mund të çoj në identifikimin me lehtësi të studentit. [↑](#footnote-ref-16)
17. Oficeri i BSEA nuk miraton një gjë të tillë. [↑](#footnote-ref-17)
18. Studenti duhet të ftohet të marrë pjesë në mbledhjen e Ekipit ku diskutohen objektivat dhe kalimi pas shkollës tetëvjeçare. [↑](#footnote-ref-18)
19. <http://www.doe.mass.edu/sped/28MR/28m9.docx> [↑](#footnote-ref-19)
20. Rregullat e masave disiplinore për arsimin special aplikohen edhe për ata studentë të cilët nuk janë kualifikuar ende për arsim special. Në rast se përpara se të ndodh shkelja, prindi ka paraqitur me shkrim shqetësimin e tij ose të saj për një paaftësi të mundshme të kufizuar tek drejtuesi ose personeli administrativ ose mësuesi i studentit; ose në rast se mësuesi ose stafi tjetër ka shprehur shqetësime për sjelljen e studentit tek drejtori i arsimit special ose personeli tjetër drejtues, ose në rast se studenti është referuar për një vlerësim që nuk ka përfunduar ende ku zbatohen rregullat e trajtimit të special; rregullat e masave disiplinore nuk *aplik*ohen në rastet kur prindi ka refuzuar të japë pëlqimin për vlerësim, në rastet kur studenti edhe më parë nuk është kualifikuar për arsim special ose kur prindi ka tërhequr pëlqimin për arsim special ose shërbime të tjera përkatëse. [↑](#footnote-ref-20)
21. <http://www.doe.mass.edu/sped/IDEA2004/spr_meetings/disc_chart.doc> [↑](#footnote-ref-21)
22. Vendimi për kalimin në një mjedis tjetër merret nga Ekipi IEP dhe duhet të jetë një mjedis ku ofrohen shërbimet IEP. [↑](#footnote-ref-22)
23. Shiko Rregullin II C të BSEA për dëgjesat. Dëgjesë e përshpejtuar. <http://www.mass.gov/anf/docs/dala/bsea/hearing-rules.doc> p.7. [↑](#footnote-ref-23)
24. <http://www.doe.mass.edu/sped/laws.html> [↑](#footnote-ref-24)